95 
deles stort, bredt Led. der er saa langt som Svøbens første Led og de øvrige smaa Led 
tilsammen. 
De nedre Følere ere forlængede. Skaftets første Led er meget stærkt og 
bliver nedad udvidet; det andet er meget lidet ligesom det tredie, der er meget kortere 
end bredt; det fjerde er noget længere og meget bredere end det femte Led. Svøben 
dannes omtrent af 30 meget korte Led. 
Overlæben er særdeles forlænget, nedad spids og danner med Kjæbeføddernes 
tvende Plader et treklappet, fremstaaende, tilspidset Rør, der nær Basis i Sideranden 
lader Kindbakkernes Palper faa en Gjennemgang. 
Kindbakkerne ere smaa, men forlængede, smale, spidse i Enden, uden nogen 
Tyggeknude, medens Palpen er særdeles stor, treleddet, af den sædvanlige Form; det 
tredie Led er næsten saa langt som det andet, bliver smalere mod Enden og er paa 
den indre Rand forsynet med mange Børster. 
Det første Kjæbepar synes kun at dame en enkelt forlænget Plade med 
nogle smaa Torne i Spidsen. 
Det andet Kjæbepar er forlænget, smalt. 
Kjæbeføddernes Grundled er forlænget, og de følgende to Led, der bære 
den indre og ydre Plade, synes at være sammensmeltede. De ydre Plader ere brede, 
afrundede mod Enden, og lægge sig saa nær til hinanden, at de skjule de forlængede, 
smale, indre Plader. Palpen er, som sædvanlig, fireleddet; det første Led er kort, det 
andet meget længere end det tredie, og det fjerde er forlænget, ikke kloformigt. 
Det første Fodpar er særdeles stort; det første Led er forlænget, men 
stærkt; det andet er lidet, ligesom det tredie og det fjerde Led, der lægge sig paa den 
indre Side af det særdeles store, ægformige femte Led, hvis nedre Kant er tilskjærpet 
og bevæbnet med en Rad bagudrettede Torne, der fortil ende i fire større, to paa hver 
Side, mellem hvilke Kloen lægger sig. Denne, der ikke, som sædvanlig, udspringer fra 
det forreste nedre, men fra det bagre nedre Hjørne, er temmelig lang, noget krummet 
og uden Tænder. 
Det andet Fodpar er forlænget, af samme Bygning som hos Slægten 
Anomyx. Det andet Led er meget længere end det fjerde, og det femte er temmelig 
bredt, besat med stærke Buske af smaa Børster, der næsten skjule den lille Negl. 
Det tredie Fodpar er af den sædvanlige Bygning; det tredie Led er 
ikke meget udvidet, men længere end det fjerde. 
Det fjerde Fodpar afviger fra det tredie Par ved, at det tredie Led er sær- 
deles udvidet og langt, ovalt, og det fjerde Led er kort. 
De tre følgende Fodpar tiltage ubetydelig i Længde. Det første Led er 
paa det femte Par udtrukket i den nedre bagre Vinkel. Kloen er meget liden. 
Springfødderne ere pladeformige, og det sidste Par naar længst tilbage. 
Dens Grene ere lige lange og af en bred lancetagtig Form. Den ydre Gren paa det 
sidste Par er i Spidsen væbnet med en Torn, og Skaftet er kort. 
